Diari Oficial de la Generalitat Valenciana


Sumari del DOGV 5061, del 01-08-2005 (2005/8370)

RESOLUCIÓ de 5 de juliol de 2005, del conseller d'Empresa, Universitat i Ciència, per la qual s'autoritza la posada en funcionament dels ensenyaments conduents a l'obtenció de títols oficial en la Universitat Politècnica de València.
-----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5061

Data del DOGV
:   01-08-2005

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2005/8370


Data del document
:   05-07-2005

Organisme emissor
:   Conselleria d'Empresa, Universitat i Ciència

Tipus de document
:   Resolució

Descriptors 

:   * legislació
    * títol d'estudis
    * universitat

RESOLUCIÓ de 5 de juliol de 2005, del conseller d'Empresa, Universitat i Ciència, per la qual s'autoritza la posada en funcionament dels ensenyaments conduents a l'obtenció de títols oficial en la Universitat Politècnica de València. [2005/X8370]
  
El Decret 216/2004, de 8 d'octubre, del Consell de la Generalitat, va autoritzar l'ampliació dels ensenyaments a la Universitat Politècnica de València, per a implantar els ensenyaments universitaris conduents a l'obtenció dels títols oficials d'enginyer aeronàutic i llicenciat en Biotecnologia.
  
Per mitjà d'acord del Consell de Coordinació Universitària de 15 de desembre de 2004, es van homologar els plans d'estudis conduents a l'obtenció dels títols d'enginyer aeronàutic i de llicenciat en Biotecnologia.
  
Per mitjà d'acord del Consell de Ministres de 8 d'abril de 2005, es van homologar els títols de llicenciat en Biotecnologia i enginyer aeronàutic. Posteriorment es van publicar els plans d'estudis corresponents en el Boletin Oficial del Estado per Resolució de 30 de maig de 2005 de la Universitat Politècnica de València.
  
D'acord amb el que disposa l'article 35 apartat 4 de la Llei Orgànica 6/2001, de 21 de desembre, d'Universitats; l'article 16 apartat 4 del Reial Decret 557/1991, de 12 d'abril, sobre creació i reconeixement d'universitats i centres universitaris i fent ús de les atribucions conferides per l'article 35 de la Llei de Govern Valencià, resolc:
  
Primer
  
Autoritzar la Universitat Politècnica de València la posada en funcionament dels ensenyaments conduents a l'obtenció del títol oficial d'enginyer aeronàutic de l'Escola Superior d'Enginyeria del Disseny i que s'organitzen en el campus de la ciutat de València.
  
Segon
  
Autoritzar la Universitat Politècnica de València la posada en funcionament dels ensenyaments conduents a l'obtenció del títol oficial de llicenciat en Biotecnologia, de l'Escola Tècnica Superior d'Enginyers Agrònoms i que s'organitzen en el campus de la ciutat de València.
  
Tercer
  
D'acord amb l'aparta 5 de l'article 35 de la Llei Orgànica 6/2001, de 21 de desembre, d'Universitat, transcorregut el període d'implantació dels plans d'estudis autoritzats, la Universitat Politècnica de València, ha de sotmetre a avaluació de l'Agència Nacional d'Avaluació de la Qualitat i Acreditació el desplegament efectiu dels corresponents ensenyaments.
  
La present resolució té efectes des de l'endemà de la publicació en el Diari Oficial de la Generalitat Valenciana.
  
D'acord amb el que establixen els articles 107, 116 i 117 de la Llei 30/1992, de 26 de novembre, de Règim de les Administracions Públiques i del Procediment Administratiu Comú, i en els articles 10, 14 i 46 de la Llei 29/1998, reguladora de la Jurisdicció Contenciosa Administrativa, la present resolució que esgota la via administrativa i contra la qual es pot interposar amb caràcter potestatiu recurs de reposició o plantejar directament recurs contenciós administratiu, en els terminis i davant l'òrgan que s'indica a continuació:
  
a) El recurs de reposició s'ha d'interposar davant el conseller d'Empresa, Universitat i Ciència, en el termini d'un mes comptador des de l'endemà de la publicació.
  
b) El recurs contenciós administratiu s'ha de plantejar davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació.
  
València, 5 de juliol de 2005.- El conseller: Justo Nieto Nieto.